**Zmluva o spolupráci pri zabezpečení verejného kultúrneho podujatia**

uzatvorená podľa § 51 Občianského zákonníka

**1. ZMLUVNÉ STRANY**

Objednávateľ:Obec Vyšné Ružbachy

v zastúpení: Mgr. Peter Martinek

Sídlo: 065 02 Vyšné Ružbachy 243

IČO: 00330264

DIČ: 2020525298

Bankové spojenie: VÚB Stará Ľubovňa

IBAN: SK17 0200 0000 0000 1262 0602

 Dodávateľ: Ľubovnianske osvetové stredisko v Starej Ľubovni

 v zastúpení: Ing. Martin Karaš

 Sídlo: Nám. gen. Štefánika 5, 064 01 Stará Ľubovňa

 IČO: 37781251

 DIČ: 2021448297

 Bankové spojenie: Štátna pokladnica

 IBAN: SK20 8180 0000 0070 0051 9306

(ďalej len „ zmluvné strany“)

**Článok 1**

**Predmet a účel zmluvy**

 Zmluvné strany uzatvárajú túto zmluvu o spolupráci, ktorou sa zaväzujú spolupracovať na realizácií kultúrneho podujatia „**Ružbašské trhy folklóru“,**

11. ročník, ktoré sa bude konať:

Termín konania podujatia: **4. augusta 2019**

Miesto konania: Kúpele Vyšné Ružbachy, kolonáda pod Bielym domom.

**Článok 2**

**Cena a platobné podmienky**

1. Objednávateľ sa zaväzuje zaplatiť dodávateľovi za zabezpečenie kultúrneho podujatia cenu vo výške vzniknutých nákladov a to 1 300,- eur,

slovom jedentisíctristo eur.

1. Nárok na odmenu dodávateľovi vzniká po splnení si všetkých záväzkov vyplývajúcich so zabezpečenia kultúrneho podujatia.
2. Objednávateľ sa zaväzuje, že dohodnutú odmenu uhradí v dohodnutej výške po skončení podujatia na základe faktúry.

**Článok 3**

**Práva a povinnosti zmluvných strán**

1. Zmluvné strany zabezpečia uskutočnenie kultúrneho podujatia riadne a včas v dohodnutom termíne.
2. Zmluvné strany sú povinné vzájomne sa informovať o všetkých skutočnostiach, ktoré by mohli brániť riadnemu uskutočneniu kultúrneho podujatia.
3. Objednávateľ zabezpečí nevyhnutné technické požiadavky potrebné na uskutočnenie kultúrneho podujatia a poskytne potrebnú súčinnosť.
4. Dodávateľ vyhlasuje, že bol oboznámený s bezpečnostnými a požiarnymi predpismi v mieste realizácie kultúrneho podujatia.
5. Ak bude uskutočnenie kultúrneho podujatia znemožnené z dôvodu mimoriadnych a nepredvídateľných okolností, majú obidve zmluvné strany právo odstúpiť od zmluvy bez akýchkoľvek finančných nárokov na úhradu škody. Podmienkou je neodkladné vyrozumenie druhej zmluvnej strany.
6. Dodávateľ môže od zmluvy odstúpiť iba zo závažných dôvodov, ktoré mu nedovolia kultúrne podujatie uskutočniť alebo z dôvodu porušenia tejto zmluvy zo strany objednávateľa.
7. Zmluva môže byť ukončená aj vzájomnou písomnou dohodou zmluvných strán.

**Článok 4**

**Spoločné a záverečné ustanovenia**

1. Práva a povinnosti nepomenované v tejto zmluve sa riadia príslušnými ustanoveniami Občianskeho zákonníka.
2. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju vlastnoručne podpísali.
3. Zmluva je vyhotovená v 2 vyhotoveniach, 1x pre každú zmluvnú stranu. Každá zo zmluvných strán podpisom tejto zmluvy potvrdzuje prevzatie jedného vyhotovenia.
4. Zmluva je uzatvorená na dobu určitú, a to na obdobie do naplnenia účelu a predmetu zmluvy.

Stará Ľubovňa, 12.07. 2019

.................................................... ..........................................................

objednávateľ dodávateľ